EL
5.12.2022
Επίσημη Εφημερίδα της Ευρωπαϊκής Ένωσης
C 463/49
Αντικείμενο Με την προσφυγή που άσκησε βάσει του άρθρου 263 ΣΛΕΕ, η προσφεύγουσα ζητεί την ακύρωση του εκτελεστικού κανονισμού (ΕΕ) 2021/1784 της Επιτροπής, της 8ης Οκτωβρίου 2021, για την επιβολή οριστικού δασμού αντιντάμπινγκ στις εισαγωγές πλατέων προϊόντων έλασης από αλουμίνιο καταγωγής Λαϊκής Δημοκρατίας της Κίνας (ΕΕ 2021, L 359, σ. 6).
Διατακτικό Το Γενικό Δικαστήριο διατάσσει: 1) Απορρίπτει την προσφυγή ως απαράδεκτη.
2) Airoldi Metalli SpA φέρει τα δικαστικά έξοδά της καθώς και εκείνα στα οποία υποβλήθηκε η Ευρωπαϊκή Επιτροπή.
3) Η European Aluminium φέρει τα σχετικά με την αίτηση παρεμβάσεως δικαστικά έξοδά της.
(1)
ΕΕ C 84 της 21.2.2022.
Διάταξη του Γενικού Δικαστηρίου της 11ης Οκτωβρίου 2022 — Fundacja Instytut na rzecz Kultury Prawnej Ordo Iuris κατά Κοινοβουλίου (Υπόθεση T-41/22) (1) (Προσφυγή ακυρώσεως – Ψήφισμα του Κοινοβουλίου σχετικά με τη συμπλήρωση ενός έτους από την de facto απαγόρευση της άμβλωσης στην Πολωνία – Πράξη μη δεκτική προσφυγής – Απαράδεκτο) (2022/C 463/71) Γλώσσα διαδικασίας: η πολωνική Διάδικοι Προσφεύγουσα: Fundacja Instytut na rzecz Kultury Prawnej Ordo Iuris (Βαρσοβία, Πολωνία) (εκπρόσωποι: K. Koźmiński και T. Siemiński, δικηγόροι) Καθού: Ευρωπαϊκό Κοινοβούλιο (εκπρόσωποι: J. Rodrigues και W. Kuzmienko) Αντικείμενο Με την προσφυγή που άσκησε βάσει του άρθρου 263 ΣΛΕΕ, η προσφεύγουσα ζητεί την ακύρωση του ψηφίσματος του Ευρωπαϊκού Κοινοβουλίου της 11ης Νοεμβρίου 2021 σχετικά με τη συμπλήρωση ενός έτους από την de facto απαγόρευση της άμβλωσης στην Πολωνία [2021/2925(RSP)].
Διατακτικό Το Γενικό Δικαστήριο διατάσσει: 1) Απορρίπτει την προσφυγή ως απαράδεκτη.
2) Καταδικάζει τη Fundacja Instytut na rzecz Kultury Prawnej Ordo Iuris στα δικαστικά έξοδα.
(1)
ΕΕ C 148 της 4.4.2022.
Διάταξη του Γενικού Δικαστηρίου της 30ής Σεπτεμβρίου 2022 — Collard κατά ID (Υπόθεση T-53/22) (1) (Θεσμικό δίκαιο – Μέλος του Κοινοβουλίου – Αναστολή της ιδιότητάς του ως μέλους της κοινοβουλευτικής του ομάδας και διαγραφή του από την κοινοβουλευτική του ομάδα – Προσφεύγων που έπαυσε να ανταποκρίνεται στις οχλήσεις του Γενικού Δικαστηρίου – Κατάργηση της δίκης) (2022/C 463/72) Γλώσσα διαδικασίας: η γαλλική Διάδικοι Προσφεύγων: Gilbert Collard (Vauvert, Γαλλία) (εκπρόσωπος: B. Kuchukian, δικηγόρος)